Изливане на текст

Съдържание

# Изливане на текста

Задаване на настройки за сричкопренасяне и страниране.

За достъп до тази команда...

Изберете раздела Форматиране - Абзац - Изливане на текста.

Изберете Изглед - Стилове - отворете контекстното меню - раздел Нов/Редактиране на стил - Изливане на текст.

Изберете раздела Редактиране - Търсене и замяна - Формат - Изливане на текста.

## Сричкопренасяне

Определя настройките за сричкопренасяне за текстови документи.

### Автоматично

Автоматично вмъква тирета за пренос където е необходимо в абзаца.

### Знаци в края на реда

Въведете минималния брой знаци, които трябва да останат на края на реда, преди да се вмъкне тире за пренос.

### Знаци в началото на реда

Въведете минималния брой знаци, които трябва да се пренесат в началото на реда след тирето.

### Знаци от сложни думи в края на реда

Задайте 3 (или повече) знака, за да се подобри сричкопренасянето в датски, нидерландски, немски, унгарски, норвежки и шведски, като се предпочита пренасяне между съставките на сложната дума вместо разделяне на втората (третата и т.н.) основа точно след първите ѝ 2 знака.

### Максимум последователни пренесени редове

Въведете максималния брой последователни редове, които могат да бъдат пренесяни.

### Минимална дължина на думата в знаци

Въведете минималната дължина в знаци на думите, които може да бъдат пренасяни.

### Зона за сричкопренасяне

Зоната за сричкопренасяне дефинира максималното празно пространство, разрешено в края на реда (или добавяно в двустранно подравнени редове), преди Writer да се опита да пренесе следващата дума, за да подобри разредката. По-голяма зона за сричкопренасяне води до по-неравна дясна граница на текста, понеже по-рядко се пренасят думи. По-малка зона за сричкопренасяне означава по-гладка дясна граница, защото повече думи се пренасят, за да се запълни пространството. За да намалите сричкопренасянето, въведете дължината на зоната за сричкопренасяне.

### Пренасяне на думи с ГЛАВНИ букви

Сричкопренасяне на думи, изписани изцяло с главни букви, например инициализми.

### Пренасяне в последната дума

Сричкопренасяне на последната дума от абзаците. Деактивирането на тази функция предотвратява създаването на почти празни редове, съдържащи само половин дума.

## Сричкопренасяне в края на

Управление на сричкопренасянето в последния ред на колона, страница или двойка съседни страници според определени типографски правила за повишаване на четливостта.

### Последен пълен ред на абзац

Изчистете отметката от това поле, за да предотвратите пренасянето в последния пълен ред от абзац. Пренасяната дума се премества на следващия ред, ако има достатъчно място за нея. В резултат последният ред на абзаца става по-дълъг, което намалява празното място между абзаците.

### Колона

Изчистете отметката от това поле, за да предотвратите пренасянето на думи на границата на колона, свързана рамка или страница. Пренасяната дума се премества в следващата колона, рамка или страница.

### Страница

Изчистете отметката от това поле, за да предотвратите пренасянето на думи между страниците. Пренасяната дума се премества на следващата страница.

### Двойка съседни страници

Изчистете отметката от това поле, за да предотвратите пренасянето на думи в края на двойка съседни страници (едновременно видими за читателя). Пренасяната дума се премества в следващата двойка съседни страници.

### Зона в края на абзац

За да зададете зона за пренасяне в последния пълен ред на абзаците, въведете дължината ѝ. Ако зададете 0, в края на абзаците ще се прилага общата зона за сричкопренасяне.

### Зона в края на колона

За да зададете зона за пренасяне в последния ред на колоните, въведете дължината ѝ. Зоната в края на колона подобрява четливостта на границата между колони или свързани текстови рамки. Ако зададете 0, в края на колоните ще се използва настройката за зона в края на абзац.

### Зона в края на страница

За да зададете зона за пренасяне в последния ред на страниците, въведете дължината ѝ. Зоната в края на страница подобрява четливостта на границата между две страници. Ако зададете 0, в края на страниците ще се прилага настройката за зона в края на колона.

### Зона в края на двойка страници

За да зададете зона за пренасяне в последния ред на двойките съседни страници, въведете дължината ѝ. Тази зона подобрява четливостта при обръщане на страница. Избирането на стойност, четири пъти по-голяма от размера на шрифта, предотвратява пренасянето на думи с дължина до 7 – 8 букви. Така се избягва и разделянето на по-дълги думи след първите им 4 – 5 букви или по-рано. Ако зададете 0, в края на двойка страници ще се прилага настройката за зона в края на страница.

### Преместване на реда

Отметнете това поле, за да се премести целият пренасян ред в следващата колона, страница или двойка страници вместо само последната му дума. Когато има няколко последователни пренесени реда, се премества само последният, т.е. тази настройка не гарантира, че пренасянето е изключено в края на колоните или страниците.

## Знаци за прекъсване

Определя настройките за прекъсване на страница или колона.

### Вмъкване

Отметнете това поле, а после изберете вида прекъсване, което желаете да използвате.

### Тип

Изберете типа на знака за прекъсване, който искате да се вмъкне.

### Позиция

Изберете къде да бъде вмъкнат знакът за прекъсване.

### Със стил на страница

Отметнете полето и определете стила на страница, който искате да се използва за първата страница след знака за прекъсване.

### Стил за страници

Определете стила на форматиране за първата страница след знака за прекъсване.

### Номер на страница

Въведете номера за първата страница след знака за нова страница. Ако искате да продължите текущата номерация, оставете полето неотметнато.

## Настройки

Определете настройките за изливане на текста за абзаците, разположени преди и след прекъсване на страница.

### Без разцепване на абзаци

Пренася изцяло абзаца в следващата страница или колона, без да разделя редовете му.

### Заедно със следващия абзац

Поддържа абзаца винаги заедно със следващия го абзац, когато бъде вмъкнат знак за прекъсване на колона или страница.

### Без разцепване в началото на абзаца

Определя минималния брой редове от абзац преди прекъсване на страница. Изберете това поле за отметка и въведете брой в полето Редове. Ако броят на редовете в края на страницата е по-малък от посочения в полето Редове, абзацът се пренася изцяло на следващата страница.

### Без разцепване в края на абзаца

Определя минималния брой редове от абзац на първата страница след прекъсване. Изберете това поле за отметка и въведете брой в полето Редове. Ако броят на редовете в началото на страницата е по-малък от посочения в полето Редове , позицията на прекъсването се наглася автоматично.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Моля, подкрепете ни!