Въвеждане на числа започващи с нула

Съдържание

# Въвеждане на числа с водещи нули

Има няколко начина да въведете цяло число, започващо с нула:

- Въведете числото като текст. Най-лесно е да въведете числото, предхождано от апостроф (например '0987). Апострофът няма да бъде показан в клетката и числото ще бъде форматирано като текст. Заради този текстов формат обаче няма да можете да го използвате в изчисления.

- Форматирайте клетката с числов формат, подобен на \0000. Този формат може да бъде въведен в полето Код на формат от диалога Форматиране - Клетки - Числа, и определя видимия формат на клетката така: "винаги се започва с нула, после следва цялото число с поне три цифри, допълнено отляво с нули, ако цифрите са по-малко от три".

Ако искате да приложите числов формат върху колона от числа в текстов формат (например, текстът "000123" да стане числото "123"), направете следното:

1. Изберете колоната с числата в текстов формат. Променете формата на клетките в тази колона на "Число".

2. Изберете Редактиране - Търсене и замяна

3. В полето Търсене въведете ^[0-9]

4. В полето Замяна въведете &

5. Отбележете Регулярни изрази

6. Отметнете Само в текущата селекция.

7. Натиснете Замяна - всички

Теми, свързани с показаната

Форматиране на числа като текст

Форматиране на числа с десетична запетая

Моля, подкрепете ни!