Съдържание

# Полета

В диалоговия прозорец Вмъкване на колони от БД изберете Полета, за да вмъкнете избраните данни в документа като полета. Тези полета от базата от данни действат като заместители за отделните колони на базата от данни и могат да се използват за циркулярни писма. Щракнете върху иконата Данни към полета, за да установите съответствие между съдържанието на полетата и текущо избрания запис.

Ако когато издадете командата Данни към текст има няколко избрани записа, полетата за попълване с данни ще бъдат вмъкнати според броя на записите. Освен това между отделните блокове от командни полета ще бъдат вмъкнати автоматично командни полета от рода на „Следващ запис“.

Диалоговият прозорец Вмъкване на колони от БД ви позволява да определите кои полета на базата от данни да бъдат вмъкнати в документа и как да се форматират абзаците.

## Полета

В областта Полета използвайте бутона със стрелка, за да изберете колоните на таблицата в базата от данни, чието съдържание желаете да вмъкнете.

### Колони от БД

Изброява всички колони на таблицата в базата от данни, които могат да бъдат приети в списъка за избор, за да бъдат вмъкнати в документа. Изберете колоните на базата от данни, които желаете да вмъкнете в документа.

### >

Премества избраните от вас полета от списъка Колони от БД в полето за избор. Можете да изберете елемент и като щракнете двукратно върху него.

### Избор

Изброява колоните на базата от данни, които сте избрали за вмъкване в документа. Тук можете да въвеждате и текст. Този текст също ще бъде вмъкнат в документа. Редът на елементите в полето за избор съответства на реда на данните в документа.

### Формат

Указва формата за вмъкване на полета от база от данни в документа.

#### От БД

Приема форматите от базата от данни.

#### Избор

Указва формат от списъка ако информацията за форматирането на определени полета с данни не е приета. Наличните тук формати са достъпни само за определени полета на базата от данни, например числови или логически. Ако изберете поле от тип текст в базата от данни, няма да можете да посочите формат от списъка, тъй като автоматично ще бъде избран текстов формат.

Ако желаният от вас формат не е изброен, изберете „Други формати...“ и дефинирайте желания формат в диалоговия прозорец Числов формат.

Числовият формат, приписван чрез списъка за избор, винаги се отнася за полето на базата от данни, избрано в списъка Колони от БД.

### Стил за абзаци

По подразбиране вмъкнатите абзаци се форматират с текущите абзацни стилове. Този формат съответства на елемента „няма“ в списъчното поле Стил на абзац. Тук можете да изберете друг абзацен стил за прилагане върху абзаца, който желаете да вмъкнете в документа. Списъкът показва наличните абзацни стилове, дефинирани в LibreOffice и управлявани чрез каталога на стиловете.

Моля, подкрепете ни!